Í bókun Fræðslu - og frístundanefndar Fjallabyggðar frá 68. fundi nefndarinnar 4. mars sl er meðal annars : 1810051 – Erindi frá Trölla , hugmyndir um samstarf Fyrir liggur umsögn deildarstjóra fræðslu - , frístunda - og menningarmála og skólastjóra Grunnskóla Fjallabyggðar þar sem fram kemur að skólinn er nú þegar í samstarfi við Trölla á unglingastigi . Félagsmiðstöðin Neon átti í samstarfi við Trölla um útsendingu á NorðurOrg sem haldin var 25. janúar sl . Bæði skólinn og félagsmiðstöðin eru opin fyrir frekara samstarfi . Þá var Trölli með hugmynd um samstarf við Leikskóla Fjallabyggðar t.d. um fréttir og myndir úr starfi leikskólans . Að svo stöddu sér leikskólastjóri ekki hag í markvissu samstarfi þar sem samskipti við foreldra eru í föstum skorðum gegnum leikskólakerfið Karellen og fréttir af skólastarfinu eru birtar á heimasíðu leikskólans og sveitarfélagsins . Fræðslu - og frístundanefnd hvetur félagsmiðstöðina og grunnskólann til að þróa samstarf við Trölla.is .